open-index/open-wikipedia-markdown huggingface dataset:
Ilpo Hakala

**Ilpo Juhani Hakala** (12. tammikuuta 1956 Pori – 11. tammikuuta 2021 Tampere) oli suomalainen näyttelijä ja Tampereen Teatterin hallintojohtaja. Hän työskenteli Tampereen Teatterissa vuodesta 1981.

## Ura
Sähköasentaja Lasse Hakalan ja Elvi Lamminpään perheeseen syntynyt Ilpo Hakala työskenteli alkuun sähkömiehenä, mutta päätyi veljensä Kari Hakalan innoittamana näyttelijäksi. Ilpo Hakala opiskeli näyttämötaiteita Tampereen yliopistossa 1977–1981. Sittemmin hän on myös opettanut näyttelijöitä samaisessa opinahjossa.

Hakala on työskennellyt muun muassa Tampereen Teatterin *Niskavuoren Aarnet* -tuotannoissa sekä ohjaajana että esiintyjänä. Vuonna 2003 sai ensi-iltansa Heikki Vihisen ja Timo Kahilaisen *[[Alivuokralainen (näytelmä)|Alivuokralainen]]*, jossa Hakalalla oli Leo Amurin rooli. Farssi sai vuosien varrella 134&nbsp;000 katsojaa. Aleksis Kiven komediassa *[[Nummisuutarit]]* (2007) Hakala näytteli kaksi roolia: Sepeteus ja Eemeli. Bertolt Brechtin musiikkinäytelmässä *[[Kolmen pennin ooppera]]* hänellä oli niin ikään kaksi roolia: Isä Kimball ja poliisi Smith. Kaudella 2010–2011 esitetty tuotanto sai lähes 13&nbsp;000 katsojaa. Hakalalla oli useita roolitehtäviä myös Charles Dickensin näytelmässä *Saiturin joulu*, jonka ohjasi Tommi Auvinen, ja joka keräsi 2010-luvulla lähes 38&nbsp;000 katsojaa.

Teatterityönsä ohella Hakala on näytellyt muutamissa elokuvissa ja televisiotuotannoissa. Vuonna 1987 hänellä oli Iso-Martin rooli Kalle Pursiaisen Yleisradiolle ohjaamassa *[[Niskavuori]]*-filmatisoinnissa *[[Niskavuoren nuori emäntä (vuoden 1987 elokuva)|Niskavuoren nuori emäntä]]*. Uransa alussa, vuonna 1981, Hakalalla oli pieni sivuosa Tapio Parkkisen lastenelokuvassa *[[Hullu kesä]]*.

## Lähteet
*

### Viitteet

## Aiheesta muualla
*Yle.fi: Työväen kesäsaaressa ei puoluekirjoja kysellä (30.7.2013)
Tapio Parkkinen

**Tapio Juhani Parkkinen** (s. 17. helmikuuta 1943 Toholampi) on suomalainen dramaturgi, käsikirjoittaja ja teatteriohjaaja. Hän on toiminut laaja-alaisesti puhe- ja musiikkiteatterin parissa 1960-luvulta alkaen. Lisäksi hän on ohjannut useita televisioelokuvia. Parkkinen perusti Esko Raipian kanssa Tampereen Komediateatterin vuonna 1991.

## Ura
Asentaja Valte Parkkisen ja Olga Niemisen perheeseen syntynyt Tapio Parkkinen aloitti taiteellisen uransa Tampereen Teatterissa näyttelijäharjoittelijana vuonna 1961. Hän työskenteli samaisessa teatterissa eri tehtävissä aina vuosikymmenen loppuun. Vuosina 1966–1969 hän suoritti Teatterikoulun ohjaajalinjan.

Vuosina 1969–1971 Parkkinen oli kiinnitettynä Kotkan kaupunginteatteriin, 1971–1977 Porin Teatteriin ja 1977–1979 Turun kaupunginteatteriin. Hän työskenteli 1970-luvulla myös Hämeenlinnan kaupunginteatterissa ja Tampereen Teatterissa sekä useissa muissa teattereissa ympäri Suomen. Parkkinen toimi lähinnä dramaturgina. Hän sovitti muun muassa *Puukkojunkkarit* useiden teattereiden näyttämöille. Santeri Alkion alkuperäistekstiin perustuva musiikkinäytelmä keräsi katsojia kymmenin tuhansin.

Parkkinen ryhtyi vapaaksi taiteilijaksi vuonna 1979. Hän ohjasi ja dramatisoi lukuisia puhenäytelmiä ja musiikkinäytelmiä muun muassa Tampereen Teatteriin, Tampereen Työväen Teatteriin ja Jyväskylän kaupunginteatteriin.

1980-luvulla Parkkinen kirjoitti ja ohjasi Ilmajoen Musiikkijuhlille *Jokioopperan*. Teoksen sävelsi Jorma Panula.

Parkkinen on kirjoittanut useita näytelmiä. Vuonna 1974 kantaesitettiin komedia *Pirtua, pirtua*. Näytelmä *Pumpulitehtaan Ulla* kantaesitettiin 1977. Se sai Porin Teatterissa yli 130 esityskertaa ja noin 43&nbsp;000 katsojaa. Parkkisen kirjoittamia musiikkinäytelmiä ovat muun muassa *Kulkurin valssi eli Koivusaaren kartanon salaisuus* ja *Opettaja yllättää*.

Televisioon Parkkinen on käsikirjoittanut muun muassa fiktioelokuvan *HIFK-TPS* (1979) ja lastenelokuvan *Hiljaisen joen aave* (1993). Jälkimmäisen hän myös ohjasi. Parkkisen muita ohjauksia on muun muassa kolmiosainen poliittinen ooppera *Vallan miehet* (1986).

Vuonna 2017 esitettiin Mänttä-Vilppulassa Parkkisen yhdessä veljensä Sepon kanssa tekemä kansanooppera nimeltään *Kitusuon Sofia*, joka kertoi Suomen sisällissodan tapahtumista. Se pohjautui veljesten isovanhempien tarinaan. Heidän isoisänsä oli tataarisotilas nimeltään Paul Karakulka. Näytelmän teossa oli avustamassa paikallisesta tataariyhteisöstä Hamide Caydam.

Parkkinen oli mukana perustamassa lastennäytelmiä esittävää Teatteri 2000:a. Hän oli mukana sen toiminnassa 1980-luvun jälkipuoliskolla. Vuonna 1991 Parkkinen perusti Esko Raipian kanssa Tampereen Komediateatterin, jota hän myös johti sen alkutaipaleella.

## Yksityiselämä
Teatteriohjaaja-kirjailija Tuomas Parkkinen on Tapio Parkkisen poika. Parkkisen vaimo oli näyttelijä Maria Aro. Dramaturgi Seppo Parkkinen on Tapion veli.

## Muuta
Tapio Parkkinen on myös maalaaja. Hänen taulujaan on näytetty ainakin tamperelaisessa Ravintola Henriksissä.

## Lähteet
*
*
*
*

### Viitteet

## Aiheesta muualla
*Näytelmät.fi: Tapio Parkkinen : teokset
Almuth Schult

**Almuth Schult** (s. 9. helmikuuta 1991) on saksalainen jalkapalloilija. Hän on pelipaikaltaan maalivahti. Hän on pelannut Saksan maajoukkueessa syyskuun 2022 puoliväliin mennessä 65 maaottelua. Maajoukkueen ykkösmaalivahdiksi hän nousi vuonna 2015 Nadine Angererin lopetettua uransa. Schult voitti olympiakultaa Rio de Janeirossa 2016. MM-kilpailuissa 2019 hän oli Saksan ykkösmaalivahti joukkueen yltäessä puolivälieriin. EM-kilpailuissa 2022 hän saavutti varamaalivahtina hopeaa.

Schult edustaa kotimaassaan VfL Wolfsburgia.

## Lähteet

## Aiheesta muualla
Kathrin Hendrich

**Kathrin Hendrich** (s. 6. huhtikuuta 1992) on saksalais-belgialainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa heinäkuun 7.päivään 2025 mennessä 83 maaottelua ja tehnyt niissä viisi maalia.

Hendrich esiintyi ensimmäisen kerran maajoukkueessa maaliskuussa 2014 Islantia vastaan. EM-kilpailuissa 2017 hän pääsi vaihdosta kentälle yhdessä alkulohko-ottelussa. MM-kilpailuissa 2019 hän pelasi avauskokoonpanossa kahdessa alkulohko-ottelussa. EM-kilpailuissa 2022 hän pelasi Saksan kaikki kuusi ottelua, joista viisi ottelua avauskokoonpanossa, ja saavutti hopeaa Englannille loppuottelussa kärsityn jatkoaikatappion jälkeen. MM-kilpailuissa 2023 hän pelasi täyden peliajan joukkueensa kaikissa kolmessa ottelussa. Pariisin kesäolympialaisissa 2024 hän pelasi avauskokoonpanossa joukkueensa kaikki kuusi ottelua ja saavutti olympiapronssia.

Hendrich on kotimaassaan edustanut Bayer Leverkusenia kausina 2010–2014, 1. FFC Frankfurtia kausina 2014–2018, Bayern Müncheniä kausina 2018–2020 ja VfL Wolfsburgia kausina 2020–2025. Hän voitti Mestarien liigan Frankfurtin joukkueessa vuonna 2015. Hendrich solmi kesällä 2025 sopimuksen yhdysvaltalaisen NWSL-seuran Chicago Starsin kanssa.

## Lähteet

## Aiheesta muualla
Klara Bühl

**Klara Bühl** (s. 7. joulukuuta 2000) on saksalainen jalkapalloilija. Hän on pelipaikaltaan hyökkääjä. Hän on pelannut Saksan maajoukkueessa heinäkuun 7. päivään 2025 mennessä 68 maaottelua ja tehnyt niissä 28 maalia.

Bühl esiintyi ensimmäisen kerran naisten maajoukkueessa helmikuussa 2019 Ranskaa vastaan. MM-kilpailuissa 2019 hän pelasi avauskokoonpanossa yhdessä ottelussa ja tuli vaihtopelaajana kentälle kahdessa ottelussa. EM-kilpailuissa 2022 hän pelasi neljä ottelua ja teki maalin alkulohko-ottelussa Espanjaa vastaan ja saavutti hopeaa Englannille loppuottelussa kärsityn jatkoaikatappion jälkeen. Hänet valittiin turnauksen tähdistökentälliseen. MM-kilpailuissa 2023 hän pelasi avauskokoonpanossa joukkueensa kaikki kolme ottelua ja teki maalin ensimmäisessä alkulohko-ottelussa Marokkoa vastaan. Pariisin kesäolympialaisissa 2024 hän pelasi avauskokoonpanossa joukkueensa kaikki kuusi ottelua, teki maalin kolmannessa alkulohko-ottelussa Sambiaa vastaan ja saavutti olympiapronssia.

Bühl oli vuonna 2016 voittamassa alle 17-vuotiaiden Euroopan-mestaruutta.

Bühl pelasi naisten Bundesliigassa ensimmäisen kerran 15-vuotiaana. Hän edustaa Bayern Müncheniä, johon hän siirtyi vuonna 2020 Freiburgista.

## Lähteet
Wang Shanshan

**Wang Shanshan** (s. 27. tammikuuta 1990) on kiinalainen jalkapalloilija. Hän on pelipaikaltaan hyökkääjä. Hän on pelannut Kiinan naisten maajoukkueessa vuoden 2019 MM-kilpailujen päättyessä 135 maaottelua ja tehnyt niissä 45 maalia. Vuoden 2015 MM-kilpailuissa hän teki kaksi maalia. Vuoden 2019 MM-kilpailuissa hän pelasi Kiinan kaikissa neljässä ottelussa avauskokoonpanossa mutta ei tehnyt maaleja.

## Lähteet
Yang Li

**Yang Li** (s. 31. tammikuuta 1991) on kiinalainen jalkapalloilija. Hän on pelipaikaltaan hyökkääjä. Hän on pelannut Kiinan naisten maajoukkueessa vuoden 2019 MM-kilpailujen päättyessä 62 maaottelua ja tehnyt niissä 31 maalia. MM-kilpailuissa hän pelasi Kiinan kaikissa neljässä ottelussa ja niistä yhden avauskokoonpanossa.

## Lähteet
OG Anunoby

**Ogogua ”OG” Anunoby** (s. 17. heinäkuuta 1997 Lontoo) on brittiläinen koripalloilija, pelipaikaltaan pieni laitahyökkääjä. Hän on pelannut NBA:ssa vuodesta 2016 lähtien. Vuonna 2019 hän voitti Toronto Raptorsissa NBA:n mestaruuden.

## Elämä ja ura

Anunoby pelasi yliopistokoripalloa Indianan (Bloomington) joukkueessa vuosina 2015–2017. Toronto Raptors varasi hänet NBA:han 23. vuorolla . Keväällä 2019 Raptors eteni historiansa ensimmäisen kerran NBA:n loppuotteluihin hallinnutta mestaria Golden State Warriorsia vastaan ja voitti ottelusarjan 4–2-voitoin.

## Lähteet
* OG Anunoby Stats  Basketball-Reference.com 
* OG Anunoby College Stats College Basketball at Sports-Reference.com 
* Profiili Indiana University Athletics 

### Viitteet

## Aiheesta muualla

* Profiili NBA
Martti Terho

**Martti Terho** (8. maaliskuuta 1929 – 8. marraskuuta 1952) oli suomalainen kirjallisuustoimittaja, arvostelija ja kirjailija. Hän kirjoitti lehtiartikkeleita, esseitä, arvosteluja sekä novelleja ja aforismeja.

Mikkelin lyseossa koulunsa käynyt Martti Terho voitti keväällä 1949 Savolaisen osakunnan kulttuurikilpailun 160 aforismin *Tulemia*-kokoelmallaan. Hän toimi vuodesta 1950 Näköala-lehden avustajana ja Parnasson toimitussihteerinä hän oli 1951–1952. Terhon aforismeja julkaistiin Näköalan numerossa 3/1949 otsikolla *Sysiä* ja numerossa 4/1950 otsikolla *Hakusanoja* sekä Parnasson numerossa 1/1952 otsikolla *Metodin esitys*.

Terho sairasti nelivuotiaasta alkaen diabetesta ja joutui olemaan useaan otteeseen sairaalahoidossa. Hän kuoli 1952 vain 23-vuotiaana.

## Kirjallisuutta
* Ritva Sievänen-Allen : *Sydäntalven kevät*. WSOY 2000 
* Kai Laitinen : *Martti Terho – sukupolvensa ihmelapsi. Ystävän muistoja ja kirjallisen muotokuvan ääriviivoja*. Julkaisuja / Mikkelin kaupunginkirjasto-Etelä-Savon maakuntakirjasto 33. Mikkeli 2004 

## Lähteet
Wang Shuang

**Wang Shuang** (s. 23. tammikuuta 1995) on kiinalainen jalkapalloilija. Hän on pelipaikaltaan hyökkääjä. Hän on pelannut Kiinan naisten maajoukkueessa vuoden 2019 MM-kilpailujen päättyessä 99 maaottelua ja tehnyt niissä 26 maalia. Hän oli mukana vuosien 2015 ja 2019 MM-kilpailuissa. Jälkimmäisissä hän pelasi Kiinan kaikissa neljässä ottelussa avauskokoonpanossa. Vuonna 2018 hänet valittiin Aasian parhaaksi naispelaajaksi.

Wang siirtyi vuonna 2018 Ranskaan Paris-Saint-Germainin joukkueeseen.

## Lähteet
Sara Doorsoun

**Sara Doorsoun** (s. 17. marraskuuta 1991) on saksalainen jalkapalloilija, joka pelaa puolustajan pelipaikalla. Hän on pelannut Saksan maajoukkueessa syyskuun 2022 puoliväliin mennessä 40 maaottelua. Ainoan maaottelumaalinsa hän on tehnyt elokuussa 2019 EM-karsintaottelussa Montenegroa vastaan.

Doorsoun pelasi ensimmäisen kerran maajoukkueessa maaliskuussa 2016 Ranskaa vastaan. MM-kilpailuissa 2019 hän pelasi Saksan kaikki viisi ottelua alusta loppuun. EM-kilpailuissa 2022 hän pelasi kolme ottelua ja saavutti hopeaa Englannille loppuottelussa kärsityn jatkoaikatappion jälkeen.

Doorsoun on kotimaassaan edustanut Bad Neuenahrin, Potsdamin, vuosina 2013–2018 Essenin ja vuosina 2018–2021 Wolfsburgin joukkueita. Vuosina 2022–2025 hän edusti Eintracht Frankfurtia, ja sen jälkeen hän on pelannut yhdysvaltalaisessa Angel Cityssä.

## Lähteet

## Aiheesta muualla
Turid Knaak

**Turid Knaak** (s. 24. tammikuuta 1991) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa vuoden 2019 MM-kilpailujen päättyessä kahdeksan maaottelua ja tehnyt niissä yhden maalin. Hän esiintyi ensimmäisen kerran maajoukkueessa huhtikuussa 2018 Sloveniaa vastaan. MM-kilpailuissa 2019 hän kuului Saksan joukkueeseen mutta ei päässyt turnauksessa pelaamaan.

Knaak on aiemmin pelannut Duisburgin ja Leverkusenin joukkueissa. Vuodesta 2017 hän on edustanut SGS Esseniä. Vuonna 2014 hän pelasi vähän aikaa Englannissa lainasopimuksella Arsenalin joukkueessa.

## Lähteet
Lena Oberdorf

**Lena Sophie Oberdorf** (s. 19. joulukuuta 2001) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan naisten maajoukkueessa elokuun 2022 loppuun mennessä 32 maaottelua ja tehnyt niissä kolme maalia.

Oberdorf esiintyi ensimmäisen kerran naisten maajoukkueessa huhtikuussa 2019 Ruotsia vastaan. MM-kilpailuissa 2019 hän pelasi avauskokoonpanossa yhdessä ottelussa ja tuli vaihtopelaajana kentälle kolmessa ottelussa. EM-kilpailuissa 2022 hän pelasi viisi ottelua ja saavutti hopeaa Englannille loppuottelussa kärsityn jatkoaikatappion jälkeen. Hänet valittiin turnauksen tähdistökentälliseen.

Oberdorf edusti kotimaassaan SGS Esseniä kausina 2018–2020 ja siirtyi sitten VfL Wolfsburgiin.

## Lähteet
Lina Magull

**Lina Magull** (s. 15. elokuuta 1994) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa syyskuun 2022 puoliväliin mennessä 66 maaottelua ja tehnyt niissä 22 maalia.

Magull pelasi ensimmäisen kerran maajoukkueessa lokakuussa 2015 Venäjää vastaan. MM-kilpailuissa 2019 hän pelasi avauskokoonpanossa kolmessa ottelussa ja tuli vaihdosta kentälle kahdessa ottelussa. Hän teki turnauksessa kaksi maalia, joista toisen puolivälieräottelussa Ruotsia vastaan. EM-kilpailuissa 2022 hän pelasi viisi ottelua ja teki kolme maalia, joista ensimmäinen oli Saksan ensimmäinen maali ensimmäisessä alkulohko-ottelussa Tanskaa vastaan, toinen Saksan ensimmäinen maali puolivälieräottelussa Itävaltaa vastaan ja kolmas Saksan ainoa maali loppuottelussa Englantia vastaan. Hän saavutti hopeaa loppuottelussa kärsityn jatkoaikatappion jälkeen.

Magull edustaa kotimaassaan Bayern Müncheniä, jonne hän siirtyi Freiburgista vuonna 2018.

## Lähteet
Rambo: First Blood Part II (videopeli)

**Rambo: First Blood Part II** on Platinum Productionsin kehittämä ja Ocean Softwaren julkaisema toimintapeli. Peli on julkaistu vuonna  Amstrad CPC:lle, Commodore 64:lle ja ZX Spectrumille.

Sega Master Systemille on julkaistu eri peli .

## Aiheesta muualla
* 
*
Mäyrämäki (Kouvola)

**Mäyrämäki** on Kouvolan kaupungin tilastoalue ja asuinalue Kuusankosken suuralueella, Kymintehtaan kaupunginosassa. Se kattaa suurimman osan entisen Kuusankosken kaupungin eteläosasta ja sijaitsee Kouvolan ja Kuusankosken keskustojen välissä. Asukkaita Mäyrämäen tilastoalueella on 1 759.

## Osa-alueet
### Asuinalueet
*Mäyrämäki
*Mäyränkorpi
*Kasakkakallio
*Kolarinmäki
*Takaharju
*Öljymäki
*Kotiharju
*Mörkölinja 
*Pokinpelto
*Lamminranta

### Liike- ja teollisuusalueet
*Kymintehdas
*Hemmintien teollisuusalue 
*Savonsuo

## Palvelut ja teollisuus

### Kunnalliset ja julkiset palvelut

*Taideruukki (kulttuurikeskus Kuusankosken vanhalla tehdasalueella) 
*Kymintehtaan koulu (luokat 1–9)
*Kymintehtaan päiväkoti 
*Ahlmanintien jäteasema

## Lähteet
John Gordon Mein

**John Gordon Mein** (10. syyskuuta 1913 – 28. elokuuta 1968) oli ensimmäinen Yhdysvaltain suurlähettiläs, joka murhattiin virka-aikana.

Mein toimi Yhdysvaltain suurlähettiläänä Guatemalassa, Guatemalan sisällissodan aikana. Hänet surmasivat kapinalliset, jotka olivat asevoimien FAR:n joukoissa, yhden korttelin päästä Yhdysvaltain konsulaatista Avenida Reformassa Guatemala Cityssä 28. elokuuta 1968. Yhdysvaltain viranomaiset uskoivat, että FAR-sissit aikoivat siepata hänet neuvottelemaan vangin vaihtoa, mutta he ampuivat hänet hänen yrittäessään paeta. Kapinalliset olivat tappaneet kaksi  Yhdysvaltain sotilasedustajaa ennen Meinin murhaa.

Mein haudattiin Rock Creekin hautausmaalle Washington D.C:hin.

## Lähteet
Mäkikylä

**Mäkikylä** on tilastoalue ja asuinalue Kouvolan Kuusankoskella. Se käsittää entisen Kuusankosken kaupungin länsiosan, ja suurimman osan entisestä Maunukselan rekisterikylästä. Mäkikylä kuuluu Kuusankosken kaupunginosaan. Asukkaita Mäkikylän tilastoalueella on 2 399. Mäkikylä rajautuu lännessä Iitin kuntaan ja Lyöttilän kylään.

## Osa-alueet
### Asuinalueet
*Mäkikylä
*Maunuksela
*Rekola
*Pohjankorpi
*Nirvisniitty

### Liike- ja teollisuusalueet
*Heinharju
*Kiltatien liikealue

## Palvelut ja teollisuus
*Mäkikylän palvelukeskus (vanhainkoti) 
*Neste Kuusankoski -huoltoasema
*St1 Kuusankoski -kylmäasema
*Tokmanni Kuusankoski 
*Teboil D-automaatti
*Kuusankosken uusi hautausmaa
**Kuusankosken siunauskappeli

Rekolassa on ollut aikoinaan ala-aste ja Maunukselan Kiltatiellä K-Market, joka lakkautettiin vuonna 2016.

## Lähteet
Halpa, nopea ja hallitsematon

**Halpa, nopea ja hallitsematon** (*Fast, Cheap and Out of Control*) on Errol Morrisin käsikirjoittama ja ohjaama yhdysvaltalainen pitkä viihteellinen dokumenttielokuva vuodelta 1997. Sen päähenkilöinä on neljä omalaatuista ja asialleen omistautunutta erikoisammattilaista: Hollywoodin leijonankesyttäjä Dave Hoover, pensaista eläinhahmoja leikkaava George Mendonca, Afrikassa luolarottia tutkiva Ray Mendez ja hyönteisten liikeratoja jäljittelevien robottien suunnittelija Rodney Brooks. Amerikkalaismiesten tarinoiden erilaisuudesta huolimatta dokumentti onnistuu punomaan miehistä yhtenäisen tarinan asialleen omistautumisen ja eläinten kunnioittamisen tärkeydestä. Dokumentti on esitetty Ylessä tammikuussa 1999.

## Tuotanto
Elokuvan nimi tulee insinöörityötä kuvaavasta ajatelmasta, että jos haluaa suunnitella halvan, nopean ja luotettavan laitteen, vain kaksi näistä kolmesta ominaisuudesta voi toteutua samassa laitteessa.

Elokuvassa haastateltavat katsovat suoraan kameraan eivätkä hieman ohi kameran vieressä olevaan haastattelijaan. Tämän mahdollistaa Errol Morrisin teleprompterin pohjalta kehittämä laite *interrotron*, jossa haastateltava näkee haastattelijan kasvot kameran linssin edessä.

## Vastaanotto
*Helsingin Sanomien* Harri Uusitorppa kirjoitti elokuvan tv-esityksen alla 1999, että sen nimi ei voisi olla harhaanjohtavampi, mutta elokuva itse on monitasoinen ja hullunhauska. Erityiskehut saa se, ettei Morris yritä pakottaa esiin miehiä yhdistäviä yhtäläisyyksiä, vaan jättää johtopäätösten teon katsojalle.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet
Ruotsula

**Ruotsula** on tilastoalue ja kylä Kouvolan Kuusankoskella, Kymintehtaan kaupunginosassa. Se kattaa suuren osan entisen Kuusankosken kaupungin eteläosasta ja sijaitsee Kouvolan ja Kuusankosken keskustojen välissä. Asukkaita Ruotsulan tilastoalueella on 843. 
Kouvolan seudun merkittävin liikekeskittymä ulottuu Ruotsulan alueelle, sillä Katajaharjun-Tervaskankaan liike- ja teollisuusalue, mukaan lukien muun muassa Kouvolan K-Citymarketin, K-Raudan sekä muita liikkeitä sisältävä Kauppakeskus Veturi, sijaitsee Ruotsulassa. Ruotsula on myös entinen Valkealan kunnan rekisterikylä, joka kattaa koko entisen Kuusankosken kaupungin eteläosan. Tämä entinen kylä on huomattavasti Ruotsulan tilastoaluetta suurempi alue. 

Vuonna 1743 rakennettu Ruotsulan redutti sijaitsee Ruotsulassa, Kymijoen rannassa entisen Kuusankosken kaupungin ja Elimäen kunnan rajan tuntumassa. Ruotsulan kylä liitettiin Valkealasta osaksi Kuusankoskea vuonna 1921, kun kunta perustettiin. Osa Ruotsulan kylästä liitettiin vuosina 1956, 1966 ja 1985 osaksi silloista Kouvolan kaupunkia, ja koko Ruotsulasta tuli osa Kouvolaa vuonna 2009 kuntaliitoksessa.

## Osa-alueet
### Asuinalueet
*Puhjonmäki 
*Mäyränkorpi 
*Aurinkorinne
*Katajamäki
*Kytöaho 
*Kiviranta
*Ruotsula
*Tammiranta

### Liike- ja teollisuusalueet
*Katajaharju
*Tervaskangas

## Palvelut ja teollisuus

*Kuusankosken terveyskeskus (väistötiloissa Katajaharjussa) 
*Mäyränkorven päiväkoti
*Kouvolan seudun rauhanyhdistys
*Kauppakeskus Veturi 
**K-Citymarket 
**K-Rauta 
**Tokmanni 
**Kino 123 -elokuvateatteri 
**Clas Ohlson

## Lähteet
Rantakulma

**Rantakulma** on tilastoalue ja asuinalue Kouvolan Kuusankoskella, Kymintehtaan kaupunginosassa. Se kattaa alueen entisen Kuusankosken kaupungin keskustan eteläpuolella, Kymijoen rannalla. Asukkaita Rantakulman tilastoalueella on 2 287.

## Osa-alueet
### Asuinalueet
*Rantakulma
*Kinnas
*Pilkka
*Sammalkorpi
*Niskala
*Sipilänmäki

## Palvelut

*Kymintehtaan koulun Pilkan toimipiste (luokat 1–6)
*Niskalan päiväkoti 
*Sirkuskoulu Bravuuri 
*K-Market Kuusankoski

## Lähteet
Turun Runoseminaari 1962

**Turun Runoseminaari** oli Turussa 29.–30. syyskuuta 1962 järjestetty suomalaisten runoilijoiden, kirjailijoiden, kriitikoiden ja runouden harrastajien tapaaminen. Runoseminaarin järjesti Turun Kirjailijat, ja seminaari pidettiin Humalistonkadun varrella olleessa Raittiusyhdistyksen salissa, osanottajia seminaarissa oli noin 150.

Runoseminaarin järjestelyissä olivat mukana toimittaja Osmo Jokinen ja kustannusliike Tajon johtaja, lääketieteen ja kirurgian tohtori ja psykiatri Armo Hormia. Seminaarissa pitivät puheenvuoroja Arvo Ahlroos-Kaskamo, Jaakko Ahokas, Tuomas Anhava, Esko Ervasti, Lars Gustafsson, Maire Harme-Pietilä, Armo Hormia, Osmo Hormia, Kaarlo Isotalo, Ritva Kapari, Eino Krohn, Kai Laitinen, Leena Larjanko, Tarmo Manelius, Boni Pelkonen, Jarno Pennanen, Väinö Putkonen, Maila Pylkkönen, Kullervo Rainio, Pentti Saarikoski, Arvo Salo, Hannu Taanila ja Jouko Tyyri. Ruotsista oli seminaariin tullut Bonniers Litterära Magasin-lehden toimittaja Lars Gustafsson. Tukholman yliopiston suomen kielen ja kulttuurin dosentti Osmo Hormia piti seminaarissa ensimmäisenä päivänä alustuksen aiheesta ”60-luvun runous, mitä se on oleva” ja toimittaja Arvo Salo taas seminaarin toisena päivänä alustuksen aiheesta ”60-luvun runoilijan ohjelmani”.

Seminaarin ensimmäisenä päivänä sattui välikohtaus: Armo Hormia ja Esko Ervasti yrittivät saada Pentti Saarikoskea pitämään seminaarin ensimmäisen puheenvuoron, mutta se ei onnistunut Saarikosken humalatilan takia. Saarikoskella oli mukanaan revolveri, ja hänen seurassaan ollut Leena Larjanko yllytti häntä ampumaan sillä, mutta Saarikoski kieltäytyi, koska ampumalla rikotut esineet olisivat tulleet Armo Hormian maksettaviksi. Myöhemmin Saarikoski ampui Hotelli Seurahuoneella huoneessaan revolverilla kaksi kertaa tyynyyn. Hotellin johto kutsui poliisit paikalle, mutta Hormia pelasti Saarikosken ja Larjangon kirjoittamalla heille M3-lähetteen Kupittaan sairaalan psykiatriselle osastolle. Välikohtaus ei kuitenkaan häirinnyt seminaarin kulkua.

Runoseminaarin keskusteluissa käsiteltiin muun muassa runouden ja runoilijan tehtäviä, suhdetta yhteiskuntaan ja lukijoihin ja sitä miten nämä asiat olivat muuttumassa. Arvo Salo esitti alustuksessaan seuraavan toivomuslistan 60-luvun runoudelle:
* Runojen tuli olla erilaisia kuin 50-luvun runot.
* Runojen tuli olla pitempiä ja sisältää pitempiä säkeitä.
* Runoissa tuli olla loppu-, alku- ja sisäsointuja.
* Runojen tuli olla laulullisia eli ”lemmenlauluja, mutta myös taistelulauluja tai semmoisia joita voitaisiin huutaa rannalla tuulta vasten”.
* Runoissa tuli olla henkilö- ja erisnimiä.
* Runojen tuli olla markkinoitavia.

Runoseminaarin keskustelut tallennettiin ääninauhoille. Kustannusliike Tajo julkaisi vuonna 1963 näiden tallenteiden pohjalta seminaarin keskusteluista ja alustuksista kirjan *Runoseminaari 29.–30.9.1962: 60-luvun runouden merkeissä*.

## Lähteet
Velpatasviiri

**Velpatasviiri** (C49H54N8O8) on aromaattisiin heterosyklisiin yhdisteisiin ja karbamaatteihin kuuluva orgaaninen yhdiste. Yhdistettä käytetään lääketieteessä hepatiitti C-infektioiden hoitamiseen yhdessä muiden viruslääkkeiden kanssa. Velpatasviiri kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Velpatasviirin antiviraaliset ominaisuudet perustuvat siihen, että se sitoutuu hepatiittiviruksen proteiiniin NS5A. Sitoutuessaan velpatasviiri inhiboi proteiinin, jota virus tarvitsee jakaantuakseen, eivätkä virukset kykene enää lisääntymään. Velpatasviiri tehoaa kaikkiin hepatiitti C-viruksen genotyyppeihin ja teho on useimmiten erittäin hyvä. Aikaisemmilla lääkkeillä erityisesti genotyyppien 2 ja 3 hoito on ollut vaikeaa. Velpatasviiriä käytetään yhdistelmänä sofosbuviirin tai sofosbuviirin ja voksilapreviirin kanssa. Lääkeaine hyväksyttiin markkinoille vuonna 2017.

## Haittavaikutukset
Velpatasviirin ja sofosbuviirin yhdistelmä on yleensä hyvin siedetty. Mahdollisia haittavaikutuksia voivat olla väsymys, huonovointisuus ja pääkipu.

## Lähteet
Sandra Paños

**Sandra Paños** (s. 4. marraskuuta 1992) on espanjalainen jalkapalloilija. Hän on pelipaikaltaan maalivahti. Hän on pelannut Espanjan naisten maajoukkueessa vuoden 2019 MM-kilpailujen päättyessä 34 maaottelua. MM-kilpailuissa hän oli joukkueen ykkösmaalivahti ja pelasi kaikki neljä ottelua.

Paños edustaa kotimaassaan FC Barcelonaa. Hän voitti Barcelonan joukkueessa Mestarien liigan vuonna 2021.

## Lähteet
Naukio

**Naukio** on tilastoalue ja asuinalue Kouvolan Kuusankoskella. Se sijaitsee Kuusaan keskustan pohjois- ja itäpuolella, entisen Kuusankosken kaupungin keskiosassa. Asukkaita Naukion tilastoalueella on 2 354.

Naukiossa sijaitsee Kuusankosken urheilupuisto, jossa on muun muassa urheilutalo, uimahalli, jäähalli, yleisurheilukenttä, pesäpallokenttä, tennishalli ja Naukion yhtenäiskoulu. Kuusankosken tekonurmellinen palloiluhalli eli Sami Hyypiä -areena ja Kuusankosken paloasema sijaitsevat tilastoaluejaon mukaan Tähteen puolella. 
Myös Kunnanpelto ja Pappilanpelto kuuluvat Naukion tilastoalueeseen.
Itäisessä Naukiossa pidettiin vuoden 1983 asuntomessut. Alue sijaitsee Kuusaantien itäpuolella.

## Osa-alueet
### Asuinalueet
*Naukio
*Tähteenrinne
*Kunnanpelto
*Pappilanpelto

### Muut alueet
*Kuusankosken urheilupuisto (Naukio)
*Kettumäki, ulkoilualue

## Asuinalueet
### Kunnanpelto
Kuusaan länsipuolella sijaitsevalla Kunnanpellon pienalueella on paljon kerrostaloja ja muun muassa Kuusankosken Lidl-myymälä, päiväkoti, Kettumäen palvelukeskus, Kettumäen kotiseututalo sekä senioritalo.

### Pappilanpelto
Pappilanpelto sijaitsee Kuusaan länsipuolella ja Kunnanpellon eteläpuolella, Kymijoen rannalla. Se on pientalovaltainen asuinalue.

## Palvelut ja teollisuus

### Kunnalliset palvelut

*Naukion yhtenäiskoulu (luokat 1–9)
*Kuusankosken urheilupuisto
**Kuusankosken uimahalli 
***Kuntosali 
**Kuusankosken urheilutalo
***Liikuntahalli 
***Kuusankosken keilahalli 
***Kuntosali
***Judosali
**Kuusankosken jäähalli 
**Kuusankosken tennishalli 
**Pesäpallokenttä 
**Yleisurheilukenttä
**Kettumäen kuntopolku/latu
**Pienautorata
*Kettumäen kansanpuisto
**Kettumäen kotiseututalo
*Kettumäen palvelukeskus (vanhainkoti) 
*Killingin päiväkoti
*Maunukselan päiväkoti 

### Kirkolliset palvelut
*Kuusankosken vanha hautausmaa

## Lähteet
Mariona Caldentey

**Mariona Caldentey** (oik. **María Francesca Caldentey Oliver**; s. 19. maaliskuuta 1996 Felanitx) on espanjalainen jalkapalloilija. Hän on pelipaikaltaan keskikenttäpelaaja. Hän on pelannut Espanjan naisten maajoukkueessa vuodesta 2017 ja voitti maailmanmestaruuden vuonna 2023.

Caldentey edusti kotimaassaan FC Barcelonaa. Hän voitti Barcelonan joukkueessa Mestarien liigan vuosina 2021, 2023 ja 2024, ja hän pelasi kaikissa kolmessa voitokkaassa loppuottelussa, kuten myös vuoden 2022 tappiollisessa loppuottelussa. Kesällä 2024 hän siirtyi Englannin Superliigassa pelaavaan Arsenaliin. Hän pelasi kaudella 2024–2025 Superliigassa 21 ottelua ja teki niissä yhdeksän maalia. Hän pelasi Arsenalin voittamassa Mestarien liigassa 11 ottelua ja teki niissä seitsemän maalia, muun muassa yhden maalin molemmissa välieräotteluissa Olympique Lyonnais'ta vastaan. Hän pelasi täydet minuutit loppuottelussa FC Barcelonaa vastaan.

Caldentey tuli vuonna 2025 toiseksi maailman parhaalle naispelaajalle myönnettävän Kultaisen pallon äänestyksessä.

## Lähteet
Marta Corredera

**Marta Corredera** (s. 8. elokuuta 1991) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 72 maaottelua ja tehnyt niissä viisi maalia. MM-kilpailuissa hän pelasi Espanjan kaikki neljä ottelua alusta loppuun.

Corredera edustaa seuratasolla Levantea. Kotimaansa lisäksi hän on pelannut Englannissa Arsenalin joukkueessa.

## Lähteet

## Aiheesta muualla
Mattila (Kouvola)

**Mattila** on tilastoalue ja kylä Kouvolan Kuusankoskella. Se sijaitsee Voikkaan itäpuolella, entisen Kuusankosken kaupungin pohjoisosassa. Asukkaita Mattilassa on 918. Mattila on myös entinen Valkealan kunnan rekisterikylä, joka kattaa suuren osan entisen Kuusankosken kaupungin pohjoisosasta.

## Lähteet
Osmo Jokinen

**Osmo Jokinen** (20. huhtikuuta 1938 Turku – 19. tammikuuta 1985) oli suomalainen Turussa vaikuttanut vapaa toimittaja ja runoilija. Hän oli muun muassa järjestämässä Turun Runoseminaaria vuonna 1962.

Toimittajana Jokinen avusti Yleisradiota vuodesta 1958 ja Helsingin Sanomia vuodesta 1975. Hän kirjoitti myös muun muassa Turun ylioppilaslehteen ja Katsaukseen sekä opetti Laajasalon opistossa. Koulutukseltaan hän oli merkonomi.

## Teoksia
* *Nollapiste* : runoja. Akateeminen kustannusliike, Helsinki 1964, 3. painos 1965
* *Nollapiste : runoja – Nulpunt : gedichten* ; kääntänyt ja toimittanut Hubert van den Berg, jälkisanat Janna Kantola. Vantilt, Nijmegen 2004

## Lähteet
Vicky Losada

**Vicky Losada** (s. 5. maaliskuuta 1991) on espanjalainen jalkapalloilija. Hän on pelipaikaltaan keskikenttäpelaaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 66 maaottelua ja tehnyt niissä 13 maalia.

Losada edustaa englantilaista Manchester Cityä, johon hän siirtyi kesällä 2021 espanjalaisseura FC Barcelonasta. Hän voitti Barcelonan joukkueessa Mestarien liigan vuonna 2021. Hän on pelannut aiemmin Englannissa Arsenalin joukkueessa.

## Lähteet

## Aiheesta muualla
Kuusaanniemi

**Kuusaanniemi** on tilastoalue Kouvolan Kuusankoskella. Se sijaitsee Kuusaan keskustan itäpuolella, entisen Kuusankosken kaupungin itäosassa. Kuusaanniemi on suurimmalta osin asumatonta teollisuusaluetta ja siellä oli vain 4 asukasta vuonna 2015. Kuusaanniemi on väkiluvultaan Kouvolan pienin tilastoalue. Kuusaanniemessä sijaitsee muun muassa Kuusankosken tehdasalue eli UPM Kymi, Kuusankosken ratapiha ja Eerolan golf-keskus eli KoskiGolf. Kuusaanniemi on myös entinen Iitin kunnan rekisterikylä, joka on kooltaan suurempi kuin tilastoalue. 

Kuusaanniemen tilastoalueella ei asu tällä hetkellä ketään, mutta vuonna 2015 asukkaita oli vielä 4.

## Lähteet
Thembi Kgatlana

**Thembi Kgatlana** (s. 2. toukokuuta 1996) on eteläafrikkalainen jalkapalloilija. Hän on pelipaikaltaan hyökkääjä. Hän on pelannut Etelä-Afrikan naisten maajoukkueessa vuoden 2019 MM-kilpailujen päättyessä 56 maaottelua ja tehnyt niissä 18 maalia. Vuoden 2019 MM-lopputurnauksessa hän teki joukkueensa ainoan maalin. Hänet valittiin Afrikan parhaaksi naispelaajaksi vuonna 2018.

Kgatlana edustaa kiinalaista Beijing BG Phoenixiä, jonne hän siirtyi helmikuussa 2019 yhdysvaltalaisesta Houston Dashista.

## Lähteet
Marta Torrejón

**Marta Torrejón** (s. 27. helmikuuta 1990) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 90 maaottelua, mikä on maajoukkueen ennätys. Maaottelumaaleja hän on tehnyt yhdeksän.

Torrejón edustaa kotimaassaan FC Barcelonaa. Hän voitti Barcelonan joukkueessa Mestarien liigan vuonna 2021.

## Lähteet

## Aiheesta muualla
Kilometrit

**Kilometrit** on Pikku G:n 29. toukokuuta 2019 julkaistu albumi. Albumilta on julkaistu singlet "Solmussa", "Paratiisiin", sekä "Mitä sulle jää". Levynjulkaisukeikka oli Tavastialla 7. kesäkuuta 2019. 
## Kappaleet
#
#
#
#
#
#
#
#
#
#
#

## Lähteet
Sippola (kaupunginosa)

**Sippola** on Kouvolan kaupungin Anjalankosken suuralueen kaupunginosa ja tilastoalue. Se kattaa suurimman osan entisen Sippolan kunnan alueesta ja on suurimmilta osin maaseutua. Sen alueella sijaitsee Sippolan kirkonkylä ja Liikkalan kylä. Asukkaita Sippolan tilastoalueella on 1 314.

## Kylät
*Sippolan kirkonkylä
**Hirvelä
**Uutela
*Mataroja 
**Järventausta 
*Liikkala
**Ukkolanmäki
**Mänttärinmäki
*Ruotila
**Alapää
**Korjuksenkulma
*Turkia
*Savero
*Saittara
*Turpaa
*Haapala

## Kuvia

Tiedosto:20130608-IMG 2990 (9269512516).jpg|Liikkalan maantietä
Tiedosto:Juustopata Sippola.jpg|Juustopadan muistomerkki
Tiedosto:Sippolan koulu.jpg|Sippolan koulu
Tiedosto:Kosjärvi.jpg|Kosjärvi
Tiedosto:Sippola church 2020 a.jpg|Sippolan kirkko
Tiedosto:Sippolan hovi.JPG|Sippolan hovi


## Lähteet
Virginia Torrecilla

**Virginia Torrecilla Reyes** (s. 4. syyskuuta 1994) on espanjalainen jalkapalloilija. Hän on pelipaikaltaan keskikenttäpelaaja. Hän pelasi Espanjan naisten maajoukkueessa ensimmäisen maaottelunsa vuonna 2013 ja on vuoden 2019 MM-kilpailujen päättyessä pelannut 62 maaottelua sekä tehnyt niissä kuusi maalia. MM-kilpailuissa hän pelasi avauskokoonpanossa Espanjan kaikissa neljässä ottelussa.

Torrecilla edustaa seuratasolla ranskalaista Montpellieriä.

## Lähteet
María Pilar León

**María Pilar ”Mapi” León** (s. 13. kesäkuuta 1995) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 29 maaottelua ja tehnyt niissä yhden maalin. MM-kilpailuissa hän pelasi Espanjan kaikki neljä ottelua alusta loppuun.

León edustaa kotimaassaan FC Barcelonaa. Hän voitti Barcelonan joukkueessa Mestarien liigan vuonna 2021.

## Lähteet
Boni Pelkonen

**Rauni Olavi ”Boni” Pelkonen** (19. tammikuuta 1920 Hyvinkää – 12. lokakuuta 1976 Turku) oli Turussa asunut suomalainen kuvataiteilija. Hän toimi merimiehenä ja sotilaana ja aloitti maalaamisen tosimielessä vuonna 1960. Hän oli matkoillaan tutustunut useisiin Euroopan ja Etelä-Amerikan taidemuseoihin. Pelkosen debyytti oli Turun Kuvataiteilijoiden vuosinäyttelyssä 1962. Häntä luonnehdittiin tällöin jossain määrin kubistiseksi abstraktiksi ekspressionistiksi.

## Lähteet

## Aiheesta muualla
* Suomen kuvataiteen bibliografia : Boni Pelkonen
Kiehuva

**Kiehuva** on Kouvolan kaupunginosa, tilastoalue ja kylä, Valkealan suuralueella. Se sijaitsee Kouvolan keskustaajaman eteläpuolella, Kouvolan ja Anjalankosken välissä. Asukkaita Kiehuvassa on 358.
Kiehuva kuului vuoteen 2009 asti Valkealan kuntaan. Kiehuvasta ja sen lähikylistä käytetään myös nimitystä Kouvolankylä. Kiehuva on osa entistä Valkealan kunnan Kouvolan rekisterikylää.

## Kylät
*Kiehuva
*Ojamaa
*Mäkikylä (Kouvolan keskustaajama) 
*Lopotti 

## Palvelut
### Kunnalliset ja julkiset palvelut
*Kiehuvan tenniskenttä
*Myllypuron luontopolku

### Teollisuus
*Gasum Kiehuvan maakaasulaitos

## Lähteet
Lucía García

**Lucía García Córdoba** (s. 14. heinäkuuta 1998) on espanjalainen jalkapalloilija. Hän on pelipaikaltaan hyökkääjä. Hän on pelannut Espanjan naisten maajoukkueessa vuoden 2019 MM-kilpailujen päättyessä 18 maaottelua ja tehnyt niissä yhden maalin. Ensimmäisen maaottelumaalinsa hän teki vuoden 2019 MM-kilpailuissa Etelä-Afrikkaa vastaan.

García edustaa Meksikossa Monterreyta. Hän edusti kotimaassaan Athletic Bilbaoa kausina 2016–2022 ja Englannissa Manchester Unitedia kausina 2022–2024. Hän pelasi Englannin Superliigassa kahden kauden aikana 42 ottelua ja teki niissä 11 maalia.

## Lähteet
Irene Paredes

**Irene Paredes** (s. 4. heinäkuuta 1991 Legazpi) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuodesta 2011.

## Ura

Paredes on pelannut naisten arvoturnauksissa vuodesta 2013 alkaen. Hän pelasi EM-kilpailuissa 2013 joukkueensa kaikissa neljässä ottelussa täydet minuutit, samoin Espanjan kaikissa kolmessa ottelussa MM-kilpailuissa 2015. Hän pelasi edelleen joka minuutin Espanjan kaikissa neljässä ottelussa EM-kilpailuissa 2017 ja MM-kilpailuissa 2019. EM-kilpailuissa 2022 hän oli kentällä joukkueensa kaikissa neljässä ottelussa täyden peliajan ja teki maalin ensimmäisessä alkulohko-ottelussa Suomea vastaan. MM-kilpailuissa 2023 hän oli täyden peliajan runkopelaaja Espanjan voittaessa maailmanmestaruuden. Pariisin olympialaisissa 2024 Paredes pelasi Espanjan joukkueen kapteenina neljä ottelua avauskokoonpanossa mutta tuli tappiollisessa välieräottelussa Brasiliaa vastaan toisella jaksolla vaihtoon eikä pelannut tappiollisessa pronssiottelussa. Brasilian ensimmäinen maali merkittiin Paredesin omaksi maaliksi maalivahti Cata Collin huolimattoman avauksen osuttua häneen. EM-kilpailuissa 2025 Paredes pelaa joukkueensa kapteenina. Hän oli poissa ensimmäisestä alkulohko-ottelusta, kun hänen heinäkuussa 2024 Tšekki-maaottelussa saamastaan kahden UEFA:n alaisen ottelun pelikiellosta oli vielä yksi ottelu jäljellä. Hän palasi avauskokoonpanoon toisessa alkulohko-ottelussa Belgiaa vastaan ja teki yhden joukkueensa kuudesta maalista.

Paredes edusti seuratasolla viisi kautta (2016–2021) ranskalaista Paris Saint-Germainia. Hän siirtyi kesällä 2021 FC Barcelonaan. Hän voitti Mestarien liigan vuosina 2023 ja 2024.

## Lähteet
Maire Harme

**Maire Irene Harme** (ent. **Hammar**; 17. helmikuuta 1927 – 9. heinäkuuta 1986 Helsinki) oli suomalainen kirjailija ja suomentaja. Harme oli naimisissa 1955–1963 arkkitehti Reima Pietilän kanssa tämän ensimmäisessä avioliitossa.

Maire Harmeen salanimellä *Irene Hammar* vuonna 1962 julkaisema romaani *Saari* oli pohjana suomalaiselle elokuvalle *[[Kesän maku]]*, jonka ohjasi Asko Tolonen vuonna 1975.

## Teoksia
* *Vihreä kukkopilli: Romaani.* Tammi 1959
* *Olin päättänyt aloittaa keskeltä*. Tammi 1961
* *Saari: Romaani.* Tammi 1962 (Nimimerkillä *Irene Hammar*.)
* *Onnellisen paimenkirjeet*. Tammi 1963
* *Tämä paikka on kaukana: Romaani.* Tammi 1971

## Suomennoksia
* Theresa Charles: *Ainoa rakkaani*. Tammi 1965. (Alkuteos *My only love*.)
* Phyllis Brett Young: *Undine*. Tammi 1965.
* Elisabeth Spencer: *Kohtaus Firenzessä*. Kurki-kirja 43. Tammi 1967
* *Eksoottisia ruokia*. Ruotsalaisesta laitoksesta suomentanut Maire Harme. Kaakelikirjat 9. Weilin + Göös, Helsinki 1970. (Alkuteos *Eksotisk mad*.)
* *Kodin uusi keittokirja*. Toimittanut Anna-Britt Agnsäter. Suomentaneet Maire Harme, Samppa Lahdenperä ja Kyllikki Villa. Otava 1971.

## Lähteet
Aitomäki

**Aitomäki** on Kouvolan kaupunginosa, tilastoalue ja kylä, Valkealan suuralueella. Se sijaitsee Kouvolan kaakkoispuolella, entisen Valkealan kunnan alueella. Asukkaita Aitomäen tilastoalueella on 520.

## Kylät
*Aitomäki
*Sydänmaa
*Hyppälä
**Häkämäki
*Karhula
*Jyrää (pääosin Niinistön puolella)

## Palvelut
### Kunnalliset ja julkiset palvelut
*Aitomäen Nuorisoseura ry
*Lähiliikuntapaikka

### Kirkolliset palvelut
*Lepolan hautausmaa
**Lepolan siunauskappeli

## Lähteet
Leena Larjanko

**Leena Larjanko** (s. 1941) on suomalainen toimittaja ja suomentaja. Larjanko oli 1960-luvun alussa suhteessa runoilija Pentti Saarikosken kanssa. Heidän poikansa on toimittaja Saska Saarikoski.

## Teoksia
* *Suomalainen unikirja* ; tekijät Anja Angel, Leena Larjanko. Tammi 1978, 4. painos 1981
* *Ruusuraportti : suomalaisen naisen eroottiset fantasiat* ; tekijät Leena Larjanko, Ilse Rautio. WSOY 1982
* Meri Lehtinen : *Oletko lukossa - pura voimavirtasi : kehosi rakenne bioenergetiikan valossa* ; toim. Leena Larjanko. Uuden ajan ihminen 5. WSOY 1983
* *Suuri suomalainen unikirja* ; tekijät Anja Angel, Leena Larjanko. Tammi 1983, 17. painos 2002
* *Unien tulkitsija*. Tammi 1986, 2. painos 1987

## Suomennoksia
* Cécile Arnaud : *Välinpitämättömyyden taito* : romaani. Tajo, Turku 1963 (alkuteos *Le don d'indifférence*)
* René Guillot : *Kolmen tytön salaisuus*. Teinitär-kirjasto 1. Tajo, Turku 1964 (alkuteos *Trois filles et un secret*)
* James Hadley Chase : *Ei kiitetä rahasta* : jännitysromaani. Salamasarja 134. Gummerus 1965, 2. painos 1971 (alkuteos *Come easy - go easy*)
* Nell Dunn : *Kukkinut ja kukoistanut* : romaani, engl. alkuteoksesta *Poor cow* suom. Leena Larjanko. Otava 1969

## Lähteet
Nahikari García

**Nahikari García Pérez** (s. 10. maaliskuuta 1997) on espanjalainen jalkapalloilija. Hän on pelipaikaltaan hyökkääjä. Hän on pelannut Espanjan naisten maajoukkueessa vuoden 2019 MM-kilpailujen päättyessä 13 maaottelua ja tehnyt niissä yhden maalin.

García edustaa kotimaassaan Real Sociedadia.

## Lähteet
Amanda Sampedro

**Amanda Sampedro** (s. 26. kesäkuuta 1993) on espanjalainen jalkapalloilija. Hän on pelipaikaltaan keskikenttäpelaaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 49 maaottelua ja tehnyt niissä 11 maalia.

Sampedro edustaa kotimaassaan Atlético Madridia.

## Lähteet
Vekaranjärvi (tilastoalue)

**Vekaranjärvi** on tilastoalue Kouvolan Valkealassa, entisen Valkealan kunnan pohjoisosassa. Siihen kuuluu Vuohijärven, Kääpälän, Anttilan, Pihlajasaaren, Hevosojan, Haukjärven, Hillosensalmen, Voikosken ja Kuisman kylät sekä Vekaranjärven varuskunta. Vekaranjärvellä sijaitsee varuskunnan lisäksi myös muun muassa Repoveden kansallispuisto sekä paljon vesistöjä. Asukkaita Vekaranjärven tilastoalueella oli 843 vuonna 2023 ja postinumeroalueen (46140 Vekaranjärvi) väkiluku oli 127 vuonna 2024. Kouvolan kaupungin aluejaossa Vekaranjärven alueella sijaitsee kokonaisuudessaan Vuohijärven kaupunginosa. Kääpälän kylä ja Vekaranjärven varuskunta-alue puolestaan kuuluu Kangasrannan kaupunginosaan, johon kuuluu muun muassa Tuohikotti ja Pyöriälä. 

Vekaranjärvellä sijaitsee järvet nimeltä Vekaranjärvi, Repovesi ja Vuohijärvi.

## Lähteet
Cleo A. Noel

**Cleo Allen Noel** (6. elokuuta 1918 – 2. maaliskuuta 1973) oli Yhdysvaltain Sudanin-suurlähettiläs, jonka palestiinalainen Musta syyskuu -terroristijärjestö murhasi vuonna 1973 tehdyssä hyökkäyksessä Saudi-Arabian Khartumin-suurlähetystöön.

## Varhainen elämä
Oklahoma Cityssä syntynyt Noel vietti nuoruusvuotensa Moberlyssä, Missourissa. Hän opiskeli aluksi Moberly Junior Collegessa ja myöhemmin historiaa Missourin yliopistossa, mistä hän valmistui kandidaatiksi vuonna 1939 ja maisteriksi vuotta myöhemmin.

## Ura
Noel opetti lyhyen aikaa Yhdysvaltain historiaa Missourin yliopistossa ennen liittymistään Yhdysvaltain laivastoon kesäkuussa 1941. Toisen maailmansodan aikana hän palveli tykistöupseerina kauppalaivoilla, tehtävänään turvata niiden turvallinen kulku Tyynellämerellä ja Persianlahdella. Noel päätti palveluksensa laivastossa komentajakapteenina () sodan lopulla syksyllä 1945.

### Ura U.S. Foreign Servicessä
Sodan päätyttyä Noel aloitti tohtorinopinnot Harvardin yliopistossa. Opintojen aikana hän läpäisi United States Foreign Servicen pääsykokeet ja tuli palkatuksi Yhdysvaltain ulkoministeriön palvelukseen. Hän avioitui Foreign Servicen työntekijä Lucille McHenryn kanssa vuonna 1951. Noel palveli 1950- ja 1960-luvuilla Yhdysvaltojen konsulaateissa Italiassa, Saudi-Arabiassa, Ranskassa, Libanonissa ja Sudanissa. Häntä oli erityisesti kiinnostunut Lähi-itä, ja hän oli tehnyt alueelle säännöllisesti matkoja opetellen samalla arabian kieltä.

## Suurlähettilääksi Sudaniin ja kuolema

Noel nimitettiin Yhdysvaltain Sudanin suurlähettilääksi 23. joulukuuta 1972, kun Sudan ja Yhdysvallat solmivat uudelleen diplomaattisuhteet, jotka olivat katkenneet vuonna 1967 kuuden päivän sodan aikana. Edellistä asiainhoitajaa George Curtis Moorea pyydettiin pysymään lähetystön johtajan sijaisena, kunnes uusi varamies saapuisi maaliskuussa.

Musta Syyskuu -ryhmän militantit miehittivät Saudi-Arabian suurlähetystön Khartumissa illalla 1. maaliskuuta 1973. Lähetystössä oltiin viettämässä Mooren läksiäisiä. Noel haavoittui suurlähetystön kaappauksen aikana. Hän ja Moore olivat kymmenen diplomaatin joukossa, jotka militantit ottivat panttivangiksi. Seuraavana päivänä militantit ampuivat Noelin ja hänen sijaisensa Mooren sekä Belgian asiainhoitajan Guy Eidin.

Cleo Noel ja Curtis Moore haudattiin Arlingtonin sotilashautausmaalle sotilaallisin kunnianosoituksin 7. maaliskuuta Washingtonin National Presbyterian Churchin järjestämissä hautajaisissa.

## Lähteet
Johan Danielsson

**Johan Danielsson** (s. 30. kesäkuuta 1982 Borlänge) on ruotsalainen sosiaalidemokraattisen puolueen poliitikko. Hän oli Ruotsin asunto- sekä apulaistyömarkkinaministeri 2021–2022. Vuosina 2019–2021 hän toimi meppinä. Hän on aiemmin työskennellyt keskusammattijärjestö LO:ssa. Hän on kotoisin Borlängestä ja opiskellut valtio-oppia Linköpingin yliopistossa.
## Yksityiselämä
Danielsson elää avoliitossa ja hänellä on kaksi lasta.
## Lähteet

## Aiheesta muualla
* Johan Danielsson Ruotsin hallituksen verkkosivuilla 
*
Isabell Herlovsen

**Isabell Lehn Herlovsen** (s. 23. kesäkuuta 1988) on norjalainen jalkapalloilija. Hän oli pelipaikaltaan hyökkääjä. Hän pelasi Norjan naisten maajoukkueessa 133 maaottelua ja teki niissä 67 maalia. Hän nousi lokakuussa 2019 maajoukkueen kaikkien aikojen parhaaksi maalintekijäksi. Hän pelasi ensimmäisen maaottelunsa maaliskuussa 2005.

Herlovsenista tuli naisten EM-kilpailujen nuorin maalintekijä EM-kilpailuissa 2005, kun hän teki maalin alkulohko-ottelussa Ranskaa vastaan. Hän teki maalin myös välierässä Ruotsia vastaan. Norja saavutti turnauksessa hopeaa. Neljä vuotta myöhemmin Suomessa pelatuissa EM-kilpailuissa Norja ylsi välieriin ja Herlovsen teki tappiollisessa välieräottelussa Saksaa vastaan joukkueensa ainoan maalin.

Herlovsen pääsi MM-kilpailuissa 2007 ensi kerran kentälle vaihtopelaajana viimeisessä alkulohko-ottelussa Ghanaa vastaan ja teki ottelussa yhden maalin. Puolivälierässä Kiinaa vastaan hän pelasi avauskokoonpanossa ja teki ottelun ainoan maalin. Välierässä Saksaa vastaan hän oli avauskokoonpanossa, ja pronssiottelussa Yhdysvaltoja vastaan hän pääsi vaihdosta kentälle. Hän pelasi MM-kilpailuissa 2011 Norjan kaikissa kolmessa ottelussa, joista kahdessa hän oli avauskokoonpanossa. MM-kilpailuissa 2015 hän pelasi avauskokoonpanossa Norjan kahdessa alkulohko-ottelussa ja ainoaksi jääneessä pudotuspeliottelussa. Hän teki alkulohkossa kaksi maalia Thaimaata vastaan. MM-kilpailuissa 2019 hän pelasi avauskokoonpanossa Norjan kaikissa viidessä ottelussa ja teki kaksi maalia, yhden alkulohko-ottelussa Etelä-Koreaa ja yhden neljännesvälierässä Australiaa vastaan.

Herlovsen edusti kotimaassaan Kolbotnia, LSK:ta ja Vålerengaa sekä Ranskassa Olympique Lyonia ja Kiinassa Jiangsu Suningia. Hän voitti Norjan-mestaruuden Kolbotnin joukkueessa vuosina 2005 ja 2006 sekä LSK:ssa vuosina 2012, 2014, 2015 ja 2016. Lyonissa hän voitti Ranskan-mestaruuden ja ylsi Mestarien liigan loppuotteluun vuonna 2010.

## Lähteet
Lisa-Marie Karlseng Utland

**Lisa-Marie Karlseng Utland** (s. 19. syyskuuta 1992) on norjalainen jalkapalloilija. Hän on pelipaikaltaan hyökkääjä. Hän on pelannut Norjan naisten maajoukkueessa vuoden 2019 MM-kilpailujen päättyessä 46 maaottelua ja tehnyt niissä 15 maalia. MM-kilpailuissa 2019 hän pelasi avauskokoonpanossa kahdessa ottelussa ja tuli vaihdosta kentälle kolmessa ottelussa. Hän teki maalin alkulohko-ottelussa Nigeriaa vastaan.

Utland edustaa seuratasolla ruotsalaista FC Rosengårdia.

## Lähteet
Jytte Guteland

**Jytte Gunlög Elisabeth Guteland** (s. 16. syyskuuta 1979 Huddinge, Ruotsi) on ruotsalainen sosiaalidemokraattinen poliitikko. Guteland valittiin Euroopan parlamentin jäseneksi vuoden 2014 europarlamenttivaaleissa.

## Ura
Guteland on koulutukseltaan taloustieteen maisteri Södertörnin yliopistosta. Guteland toimi Ruotsin sosialidemokraattisten nuorten kansallisessa liittohallituksessa vuosina 2005–2007, vastuualueenaan hyvinvointiasiat. Vuosina 2007–2011 hän toimi liiton puheenjohtajana. Vuonna 2011 hänet mainittiin Ruotsin sosiaalidemokraattisen työväenpuolueen mahdollisena tulevaisuuden puheenjohtajana.

Guteland on toiminut poliittisena avustajana valtionvarainministeriössässä ja opetusministeriössä. Lisäksi hän on työskennellyt myös projektikoordinaattorina ruotsalaisessa Global Utmaning -ajatuspajassa.

Guteland valittiin Euroopan parlamenttin vuoden 2014 europarlamenttivaaleissa. Hän on työskennellyt erityisesti ympäristön, terveyden ja ruokaturvallisuuden komiteassa. Komiteatyönsä lisäksi hän toimii parlamentin Iran-suhteiden delegaatiossa sekä Länsi-Saharan yhteistyöryhmän puheenjohtajana.

## Lähteet

## Aiheesta muualla

*